CELEX: 62017TN0139
Language: lt
Date: 2017-03-06 00:00:00
Title: Byla T-139/17: 2017 m. kovo 6 d. pareikštas ieškinys byloje Kibelisa/Taryba

24.4.2017   
            
            
               LT
            
            
               Europos Sąjungos oficialusis leidinys
            
            
               C 129/30
            
         2017 m. kovo 6 d. pareikštas ieškinys byloje Kibelisa/Taryba
   
   (Byla T-139/17)
   (2017/C 129/45)
   Proceso kalba: prancūzų
   
      Šalys
   
   
      Ieškovas: Roger Kibelisa (Kinšasa, Kongo Demokratinė Respublika), atstovaujamas advokato O. Okito
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               panaikinti 2016 m. gruodžio 12 d. Tarybos reglamentą (ES) 2016/2230, kuriuo įgyvendinamas 2016 m. gruodžio 12 d. Tarybos sprendimas (BUSP) 2016/2231, nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, ir kuriuo iš dalies keičiamas Sprendimas 2010/788/BUSP, tiek, kiek šis reglamentas susijęs su Roger Kibelisa,
            
         
               —
            
            
               nurodyti Tarybai padengti savo bylinėjimosi išlaidas ir priteisti iš jos ieškovo ir visų įstojusių į bylą šalių bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi dviem pagrindais.
   
               1.
            
            
               Pirmasis ieškinio pagrindas grindžiamas tuo, kad Taryba pažeidė esminius procedūrinius reikalavimus, be kita ko, ieškovo teisę į gynybą, Tarybai tenkančią pareigą motyvuoti ir ieškovo teisę į veiksmingą teisinę gynybą.
            
         
               2.
            
            
               Antrasis ieškinio pagrindas grindžiamas bendrųjų Europos Sąjungos teisės principų pažeidimu, nes Taryba pažeidė ieškovo teisę į nuosavybę.